পক্ষাঘাতগ্রস্থদের পুনর্বাসন কেন্দ্র
পক্ষাঘাতগ্রস্থদের পুনর্বাসন কেন্দ্র বা সেন্টার ফর দ্য রিহ্যাবিলিটেশন অফ দ্য প্যারালাইজ্‌ড (সিআরপি) বাংলাদেশের পূর্নবাসন কেন্দ্র। এর মূল কাজ শারীরিকভাবে অক্ষমদের পরিপূর্ণ পুনর্বাসনের ব্যবস্থা করা। ১৯৭৯ সালে ইংরেজ ফিজিওথেরাপিস্ট ভেলরি এ. টেইলর এটি প্রতিষ্ঠা করেন। সাভারে অবস্থিত ১১ একর আয়তনের প্রধান শাখা সহ মোট ১৩টি শাখা রয়েছে প্রতিষ্ঠানটির। এসব শাখায় চিকিৎসা, ফিজিওথেরাপি, অকুপেশনাল থেরাপি, স্পিচ ও ল্যাঙ্গুয়েজ থেরাপি, পুনর্বাসন প্রভৃতি সেবা দেওয়া হয়। এছাড়া ফিজিওথেরাপি, নার্সিং ইত্যাদি শিক্ষার জন্য সিআরপিতে একটি ইনস্টিটিউট ও একটি নার্সিং কলেজ রয়েছে।